
^ΠΕ ΡΙΕΧΟΜΕ ΝΑ 

ΠΡΑΞΕΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Τροποποίηση διατάξεων των άρθρων 51, 63, 65, 66 και 67 
του Ν. 1541/1985 «Αγροτικές Συνεταιριστικές Οργα¬ 
νώσεις», (ΦΕΚ Α' 68) . 1 

ΠΡΟΕΔΡΙΚΑ ΔΙΑΤΑΓΜΑΤΑ 

198. Λειτουργία και αρμοδιότητες του Διοικητικού Συμβου¬ 
λίου του Οργανισμού Μεσολάβησης και Διαιτησίας . 2 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

50. Κανονισμός Λειτουργίας του Υπουργικού Συμβουλίου. 3 

51. Μετατροπή πέντε κενών θέσεων με τριετή θητεία ή 

μεσχέση εργασίας ιδ. δικαίου σε ισάριθμες θέσεις ειδι¬ 
κών συμβούλων - ειδικών συνεργατών στη Γραμματεία 


του Υπουργικού Συμβουλίου και τροποποίηση διατά¬ 
ξεων της Π.Υ.Σ αριθ. 154/13.12.1985 . 4 

52. Συνέχιση της αναστολής των διορισμών του πάσης φύ- 
σεως προσωπικού στο Δημόσιο και τον ευρύτερο Δημό¬ 
σιο Τομέα και τροποποίηση της Π.Υ.Σ. αριθ. 156/ 
19.12.1989 . 5 


ΠΡΑΞΕΙΣ ΝΟΜ ΟΘΕΤΙΚΟΥ Π ΕΡΙΕΧΟΜΕΝΟΥ 

(ΐ) 

ΠΡΑΞΗ 

ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 
Τροποποίηση διατάξεων των άρθρων 51, 63, 65, 66 και 67 του 

Ν. 1541/1985 «Αγροτικές Συνεταιριστικές Οργανώσεις», 

(ΦΕΚ Α' 68). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 44 του Συ¬ 
ντάγματος. 

2. Την έκτακτη περίπτωση που προκύπτει από το γεγονός ότι 
το υφιστάμενο νομικό πλαίσιο δεν μπορεί να εξασφαλίσει την 
απρόσκοπτη διεξαγωγή των αρχαιρεσιών καθώς και την ομαλή 
λειτουργία των Αγροτικών Συνεταιριστικών Οργανώσεων. 

3. Την ανάγκη άμεσης μεταρρύθμιμσης του νομικού αυτού 
πλαισίου, η οποία εμφανίζεται απρόβλεπτη, επειδή η αντιμετώ¬ 
πισή της κατέστη ως τώρα αδύνατη λόγω των αλλεπάλληλων 
βουλευτικών εκλογών και των ιδιαίτερα πιεστικών προθεσμιών 
και συνθηκών, υπό τις οποίες λειτούργησε η Βουλή μεταξύ των 
εκλογών αυτών. 


4. Τη δυσχέρεια να ψηφιστεί έγκαιρα ο σχετικός νόμος από τη 
Βουλή λόγω του ιδιαίτερα περιορισμένου χρόνου που μεσολαβεί 
ως την 5.6.1990, αφετηρία λήξης της θητείας των οργάνων 
διοίκησης και των αντιπροσώπων των Αγροτικών Συνεταιριστι¬ 
κών Οργανώσεων, με πρόταση του Υπουργικού Συμβουλίου, 
αποφασίζουμε: 

Άρθρο 1 

1. Στο πρώτο εδάφιο της παρ. 2 του άρθρου 51 του Ν. 1541/ 
1985, όπως αντικαταστάθηκε με το άρθρο 1 παρ. 5 της ΠΥΣ 
17/2.1.1987 (Α’ 2) που κυρώθηκε με το άρθρο 9 παρ. 3 του Ν. 
1697/1987 (Α' 57), προστίθεται εδάφιο ως εξής: 

«Ειδικώς η ΚΕΟΣΟΕ μπορεί να έχει ως μέλη της και πρωτο¬ 
βάθμιους αγροτικούς συνεταιρισμούς που έχουν ως κύρια δρα¬ 
στηριότητα την παραγωγή αμπελουργικών προϊόντων και η ΣΥ- 
ΚΙΚΗ μπορεί να έχει μέλη της και πρωτοβάθμιους αγροτικούς 
συνεταιρισμούς που έχουν ως κύρια δραστηριότητα την παρα¬ 
γωγή σύκων και ξηρών καρπών». 

2. Το πρώτο εδάφιο της παραγράφου 9 του άρθρου 63 του Ν. 
1541/1985 καταργείται. 

3. Τα εδάφια 2,3,4,5 και 6 της παραγράφου 3!του άρθρου 65 
του Ν. 1541/1985 αντικαθίστανται ως εξής: 

«Πρωτοβάθμιοι Αγροτικοί Συνεταιρισμοί, που ήταν μέλη της 
ΚΕΟΣΟΕ ή της ΣΥΚΙΚΗΣ κατά τη δημοσίευση του Ν. 1541/ 
1985 και απώλεσαν την ιδιότητα του μέλους λόγω προσαρμογής 
των καταστατικών της ΚΕΟΣΟΕ και της ΣΥΚΙΚΗΣ που μετα¬ 
τράπηκαν σε Κεντρικές Κλαδικές Ενώσεις, επανακτούν την ιδιό¬ 
τητα του μέλους της αντίστοιχης Κεντρικής Κλαδικής Ένωσης». 

4. Το δεύτερο εδάφιο της παραγράφου 6 του άρθρου 66 του Ν. 
1541/1985, όπως τροποποιήθηκε με το άρθρο 34 παρ. 13 και 
14 του Ν. 1845/1989, αντικαθίσταται ως εξής: 

«Οι προθεσμίες των παρ. 1 και 3 του άρθρου αυτού παρατείνο- 
νται μέχρι 31.12.1990». 

5. Το δεύτερο εδάφιο της παρ. 1 του άρθρου 67 του Ν. 1541/ 
1985 αντικαθίσταται ως εξής: 

«Μέχρι την εφαρμογή της διάταξης του πρώτου εδαφίου η 
«ΕΠΣΕ» εκλέγει διοικητικό και εποπτικό συμβούλιο καθώς και 
αντιπροσώπους, ταυτόχρονα με τις άλλες δευτεροβάθμιες αγρο¬ 
τικές συνεταιριστικές οργανώσεις». 

Άρθρο 2 

Η ισχύς της παρούσης Πράξεως Νομοθετικού Περιεχομένου, η 
οποία θα κυρωθεί νομοθετικά κατά το άρθρο 44 παρ. 1 του Συ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ντάγματος, αρχίζει από της δημοσιεύσεώς της στην Εφημερίδα 
της Κυβερνήσεως. 


Αθήνα, 22 Μαΐου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

' ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ, 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

ΟΙ ΑΝΤΙΠΡΟΕΔΡΟΙ 

ΤΖΑΝΝΗΣ ΤΖΑΝΝΕΤΑΚΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΤΑ ΜΕΛΗ 

ΜΙΛΤΙΑΔΗΣ ΕΒΕΡΤ, ΙΩΑΝΝΗΣ ΒΑΡΒΙΤΣΙΩΤΗΣ, ΑΝΤΩΝΗΣ ΣΑ¬ 
ΜΑΡΑΣ, ΣΩΤΗΡΙΟΣ ΚΟΤΒΕΛΑΣ, ΓΕΩΡΠΟΣ ΣΟΤΦΛΙΑΣ, ΙΩΑΝ¬ 
ΝΗΣ ΠΑΛΑΙΟΚΡΑΣΣΑΣ, ΑΡΙΣΤΕΙΔΗΣ ΚΑΛΑΝΤΖΑΚΟΣ, ΜΑ- 
ΜΑΡΙΕΤΤΑ ΓΙΑΝΝΑΚΟΪ, ΒΑΣΙΛΕΙΟΣ ΚΟΝΤΟΠΑΝΝΟΠΟΥ- 
ΛΟΣ, ΓΕΩΡΠΟΣ ΤΖΙΤΖΙΚΩΣΤΑΣ, ΓΕΩΡΓΙΟΣ ΜΙΣΑΗΛΙΔΗΣ, 
ΣΤΕΦΑΝΟΣ ΜΑΝΟΣ, ΑΘΑΝΑΣΙΟΣ ΞΑΡΧΑΣ, ΝΙΚΟΛΑΟΣ ΓΚΕ- 
ΛΕΣΤΑΘΗΣ, ΕΥΘΥΜΙΟΣ ΧΡΙΣΤΟΔΟΥΛΟΥ, ΠΑΝΑΓΙΩΤΗΣ ΧΑΤ- 
ΖΗΝΙΚΟΛΑΟΥ, ΓΕΩΡΠΟΣ ΣΟΥΡΛΑΣ, ΑΝΝΑ ΨΑΡΟΥΔΑ- 
ΜΠΕΝΑΚΗ, ΑΧΙΛΛΕΑΣ ΚΑΡΑΜΑΝΛΗΣ, ΣΩΤΗΡΙΟΣ ΧΑΤΖΗ ΓΑ- 
ΚΗΣ 

-♦- 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 198 (2) 

Λειτουργία και αρμοδιότητες του Διοικητικού Συμβουλίου του 
Οργανισμού Μεσολάβησης και Διαιτησίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχόντας υπόψη: 

1. Τις διατάξεις του άρθρου 17 του Ν. 1876/90 «Ελεύθερες 
συλλογικές διαπραγματεύσεις και άλλες διατάξεις» (Α’ 27). 

2. Την 235/1990 γνωμοδότηση του Συμβουλίου της Επι¬ 

κράτειας, με πρόταση του Υπουργού Εργασίας, αποφασί¬ 
ζουμε: - 

Άρθρο 1 

Μέλη του Δ.Σ. 

1. Το Διοικητικό Συμβούλιο (εφεξής Δ.Σ.) του νομικού προσώ¬ 
που ιδιωτικού δικαίου με την επωνυμία «Οργανισμός Μεσολάβη¬ 
σης και Διαιτησίας» (εφεξής Οργανισμός) συγκροτείται όπως ορί¬ 
ζουν οι διατάξεις του άρθρου 17 παρ. 1 του Ν. 1876/90 «Ελεύ¬ 
θερες συλλογικές διαπραγματεύσεις και άλλες διατάξεις» και του 
παρόντος. 

2. Οι φορείς που προβλέπει το άρθρο 17 παρ. 1 του άνω νόμου 
υποδεικνύουν ανά ένα τακτικό και ένα αναπληρωματικό μέλος, 
ύστερα από έγγραφη πρόσκληση του Υπουργού Εργασίας, εφαρ- 
μοζομένης τελικά της ρύθμισης του άρθρου 8 παρ. 5 του Ν. 
4346/64 «περί οργανώσεως υπηρεσιών προστασίας κ.λπ.». 

3. Αναπληρωματικό μέλος ορίζεται και για το πρόσωπο της 
περίπτωσης ζ του άρθρου 17 παρ. 1 του αυτού Ν. 1876/90. 

Άρθρο 2 

Ειδική διαδικασία ορισμού μέλους 

1. Τα μέλη των περιπτώσεων α’ έως στ’ του άρθρου 17 παρ. 1 
του Ν. 1876/90 μετά την υπόδειξή τους από τους αρμόδιους φο¬ 
ρείς και πριν από τη συγκρότησή τους σε σώμα, με την απόφαση 
του Υπουργού Εργασίας, καλούνται από τον Υπουργό Εργασίας 
να σψνέλθουν σε ορισμένο χρόνο και τόπο για να ορίσουν το πρό¬ 
σωπό που θα καταστεί μέλος σύμφωνα με τις διατάξεις περίπτω¬ 
σης ζ του ίδιου άρθρου 17 παρ. 1. 

2. Τα μέλη που έχουν υποδειχθεί συνέρχονται και με μυστική 

ψηφοφορία εκλέγουν τον πρόεδρο της ειδικής αυτής συνέλευ¬ 
σης· _!. . ... 


3. Η ειδική συνέλευση βρίσκεται σε απαρτία όταν είναι παρό¬ 
ντα τα περισσότερα μέλη από αυτά που έχουν υποδειχθεί και απο¬ 
φασίζει με φανερή ψηφοφορία και απόλυτη πλειοψηφία, των πα¬ 
ρόντων. Αν αποβούν άκαρπες δύο ψηφοφορίες, τότε αποφασίζει 
με σχετική πλειοψηφία. 

4. Χρέη γραμματέα της ειδικής συνέλευσης εκτελεί υπάλληλος 
του Υπουργείου Εργασίας, οριζόμενος· προς τούτο από τον 
Υπουργό Εργασίας. 

5. Για τα πεπραγμένα της ειδικής συνέλευσης συντάσσεται 
πρακτικό το οποίο αφού υπογραφεί από τον πρόεδρο και τον 
γραμματέα, υποβάλλεται στον Υπουργό Εργασίας. 


Άρθρο 3 

Συγκρότηση του Δ.Σ. 


1. Το Δ.Σ. συγκροτείται σε σώμα με απόφαση του Υπουργού 
Εργασίας δημοσιευομένη στο ΦΕΚ, οριζομένου και του Προέδρου 
με τον αναπληρωτή του. 

2. Το Δ.Σ. μπορεί να λειτουργήσει και με ελλιπή συγκρότηση, 
μέχρι τρεις μήνες, σε περίπτωση κατά την οποία μέλος του πεθά- 
νει ή αποχωρήσει για οποιοδήποτε λόγο. Καλούνται όμως πά¬ 
ντοτε τα αναπληρωματικά μέλη να παραστούν. Πάντοτε όμως 
πρέπει τα λοιπά μέλη του Δ.Σ. να επαρκούν ώστε να υπάρχει 
απαρτία κατά τη συνεδρία. 

Άρθρο 4 

Τόπος λειτουργίας του Δ.Σ. 

1. Το Δ.Σ. συνέρχεται στην Αθήνα και στο Κατάστημα όπου 
εδρεύει ο Οργανισμός. 

2. Το Δ.Σ. προσωρινά μπορεί να συνέρχεται»στο Κατάστημα 
του Υπουργείου Εργασίας ή Οργανισμού του δημόσιου τομέα, 
που στην τελευταία αυτή περίπτωση ορίζεται με απόφαση του 
Υπουργού Εργασίας. 

Άρθρο 5 

Ορισμός γραμματέα του Δ.Σ. 

1. Χρέη γραμματέα του Δ.Σ. εκτελεί υπάλληλος του Οργανι¬ 
σμού που ορίζεται, με τον αναπληρωτή του, από τον πρόεδρό του. 

2. Προσωρινά, μπορεί να ορισθεί ως γραμματέας υπάλληλος 
του Υπουργείου Εργασίας, με την Απόφαση του Υπουργού Εργα¬ 
σίας που ορίζει το Διοικητικό Συμβούλιο. 

Άρθρο 6 

Λειτουργία του Δ.Σ. 

1. Το Δ.Σ. συνέρχεται μετά από πρόσκληση στην οποία ανα¬ 
γράφεται ο τόπος, ο χρόνος και τα θέματα της ημερήσιας διάτα¬ 
ξης της συνεδρίασης. 

2. Την πρόσκληση υπογράφει ο πρόεδρος του Δ.Σ. 

3. Η πρόσκληση μπορεί να γίνει και με τηλεγράφημα ή τηλε¬ 
φώνημα. Στις περιπτώσεις αυτές γίνεται έγγραφη μνεία σε ειδικό 
βιβλίο, στο οποίο σημειώνεται και η ημερομηνία και τίθεται η 
υπογραφή του υπαλλήλου που ενήργησε την πρόσκληση. 

4. Πρόσκληση δεν απαιτείται όταν έχουν καθορισθεί τακτές 
ημέρες συνεδρίασης γνωστές στα μέλη, όταν ορισμένο μέλος έχει 
δηλώσει προηγούμενα ότι κωλύεται ή όταν υπάρχει αντικειμε¬ 
νική αδυναμία συμμετοχής του. 

5. Η πρόκληση απευθύνεται τόσο στα τακτικά, όσο και στα 
αναπληρωματικά μέλη του Δ.Σ. 

Άρθρο 7 

Απαρτία και ψηφοφορία 


1. Το Δ.Σ. βρίσκεται σε απαρτία όταν οι παρόντες αποτελούν 
την απόλυτη πλειοψηφία του νόμιμου συνολικού αριθμού των με¬ 
λών του. 

2. Το Δ.Σ. αποφασίζει με την απόλυτη πλειοψηφία των παρό¬ 
ντων μελών του. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

3. Όταν έχουν διατυπωθεί πλείονες γνώμες, ένεκα των 
οποίων είναι αδύνατη η λήψη απόφασης, η ασθενέστερη ή οι ασθε¬ 
νέστερες μερίδες οφείλουν να συνταχθούν προς μία από τις επι¬ 
κρατέστερες. 

4. Σε περίπτωση ισοψηφίας, επικρατεί η ψήφος του προέδρου 
του Δ.Σ. 

5. Η άρνηση ψήφου ή αποχή, λογίζεται ως αρνητική ψήφος. 

6. Η ψηφοφορία ενεργείται φανερά. 

Άρθρο 8 

Τήρηση πρακτικών 

1. Κατά τις συνεδριάσεις του Δ.Σ. τηρούνται πρακτικά, τα 
οποία υπογράφονται από τον πρόεδρο της συνεδρίασης και τον 
γραμματέα. 

2. Στα πρακτικά καταχωρίζονται υποχρεωτικά οι γνώμες της 
πλειοψηφίας και της μειοψηφίας. 

Άρθρο 9 

Αρμοδιότητες του Δ.Σ. 

1. Το Δ.Σ. έχει τις ακόλουθες αρμοδιότητες: 

α) Κατευθύνει τη δράση του Οργανισμού για την εκπλήρωση 
της αποστολής του. 

β) Εποπτεύει για τη σύννομη άσκηση των καθηκόντων του ει¬ 
δικού σώματος των μεσολαβητών και των διαιτητών. 

. γ) Συντάσσει τους Κανονισμούς που προβλέπονται στα άρθρα 
17 και 18 του Ν. 1876/90. 

δ) Διαχειρίζεται την περιουσία και τους πόρους του Οργανι¬ 
σμού. 

ε) Εγκρίνει τον ετήσιο προϋπολογισμό, απολογισμό και ισολο¬ 
γισμό του Οργανισμού. 

στ) Συνιστά επιτροπές από τα μέλη του ή και με τη συμμετοχή 
άλλων προσώπων του δημοσίου ή του ιδιωτικού τομέα, για τη 
μελέτη και εισήγηση ειδικών θεμάτων. 

ζ) Προσλαμβάνει και απολύει το προσωπικό του Οργανι- 
σμού. 

η) Επιλέγει και διορίζει με τριετή θητεία τους μεσολαβητές και 
τους διαιτητές, επανακρίνει και ανανεώνει τη θητεία τους και 
τους απολύει, με βάση τους Κανονισμούς. 

θ) Εγκρίνει τη διενέργεια των αναγκαίων δαπανών. 

ι) Εξουσιοδοτεί τον πρόεδρο ή άλλο μέλος του Δ.Σ. για την 
εκτέλεση των αποφάσεών του. 

ια) Αποφασίζει για τα θέματα που είναι αρμόδιο, από το νόμο 
και τους Κανονισμούς. 

2. Σε περίπτωση αμφιβολίας ως προς ορισμένη αρμοδιότητα 
μεταξύ των οργάνων του Οργανισμού αρμόδιο θεωρείται το Δ.Σ. 


Άρθρο 10. 


Αρμοδιότητες του Προέδρου του Δ.Σ. 



Οργανισμού. 

β) Συγκαλεί σε συνεδρίαση το Δ.Σ. και εισάγει τα θέματα που 
είναι για συζήτηση. 

γ) Παρακολουθεί και κατευθύνει τη λειτουργία του Οργανι¬ 
σμού, σύμφωνα και με τις αποφάσεις του Δ.Σ. 

δ) Προΐσταται της Υπηρεσίας του Οργανισμού και εκδίδει τις 
πράξεις που αφορούν το προσωπικό τούτου, όπως ορίζεται στους 
Κανονισμούς. 

ε) Εγκρίνει την ενέργεια δαπανών και εκδίδει χρηματικά 
εντάλματα, σύμφωνα με τους Κανονισμούς. 

ζ) Αποφασίζει για θέματα έκτακτα και επείγοντα και υποβάλ¬ 
λει τις σχετικές αποφάσεις, για έγκριση στο Δ.Σ. μέσα σ’ ένα 
μήνα. 

η) Εκπροσωπεί τον Οργανισμό ενώπιον δικαστηρίων, δημο¬ 
σίων αρχών και ιδιωτικών προσώπων, 
θ) Διορίζει πληρεξούσιους δικηγόρους, 
ι) Υπογράφει τα έγγραφα του Οργανισμού, 
κ) Αποφασίζει για τα θέματα που είναι αρμόδιος από το Νόμο 


και τους Κανονισμούς. 

2. Το Δ.Σ. μπορεί να εγκρίνει τη μεταβίβαση αρμοδιοτήτων 
του προέδρου, μετά από εισήγηση τούτου, σε άλλο μέλος του Δ.Σ. 
ή σε υπάλληλο που ασκεί καθήκοντα προϊσταμένου στον Οργανι¬ 
σμό. 

Άρθρο 12. 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Εργασίας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 18 Μαΐου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΡΓΑΣΙΑΣ 

ΑΡ. ΚΑΛΑΝΤΖΑΚΟΣ 
-+- 

ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

(3) 

Πράξη 50 της 21 Μαΐου 1990 
Κανονισμός Λειτουργίας του Υπουργικού Συμβουλίου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

Τις διατάξεις του άρθρου 34 παρ. 1 του νόμου 1558/1985 
«Κυβέρνηση και Κυβερνητικά όργανα» και τη σχετική πρόταση 
του Πρωθυπουργού, αποφασίζει: 

Την έγκριση του Κανονισμού Λειτουργίας του Υπουργικού 
Συμβουλίου, ο οποίος έχει ως εξής: 

ΚΕΦΑΛΑΙΟ .1 

ΟΡΓΑΝΩΣΗ ΤΩΝ ΣΥΝΕΔΡΙΑΣΕΩΝ 
ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Άρθρο 1 . ' 

ι , ; Συγκρότηση . : 

1. Το Υπουργικό Συμβούλιο απαρτίζεται (άρθρο 81 παρ. 1 
του Συντάγματος και άρθρο 1 παρ. 1 του Νόμου 1558/1985), 
από τον Πρωθυπουργό, τους Αντιπροέδρους της Κυβέρνησης, 
τους Υπουργούς, τους Αναπληρωτές Υπουργούς και τους Υπουρ¬ 
γούς χωρίς Χαρτοφυλάκιο. 

■ 2. Οι Υφυπουργοί δεν αποτελούν μέλη του Υπουργικού Συμ¬ 
βουλίου, μπορούν όμως να μετέχουν στις συνεδριάσεις του υπό 
τους όρους του άρθρου 1 παρ. 4 του Ν.1558/1985 και του άρ¬ 
θρου 2 παρ. 4 του παρόντος Κανονισμού: 

. Άρθρο 2 

Συνεδριάσεις 

1. Το Υπουργικό Συμβούλιο συγκαλείται σε τακτικές συνε¬ 
δριάσεις την πρώτη και τρίτη Τετάρτη κάθε μήνα, εκτός αν ορίσει 
άλλως ο Πρωθυπουργός. Συνεδριάζει επίσης εκτάκτως, όταν πα- 
ρίσταται ανάγκη, μετά από σχετική πρόσκληση του Πρωθυπουρ¬ 
γού. 

2. Οι συνεδριάσεις του Υπουργικού Συμβουλίου πραγματο¬ 
ποιούνται σε ειδικά διασκευασμένη αίθουσα του κτιρίου της Βου¬ 
λής ή και σε οποιονδήποτε άλλο χώρο ορίσει ο Πρωθυπουργός 
στην πρόσκληση για συνεδρίαση. 

3. Στις συνεδριάσεις του Υπουργικού Συμβουλίου μετέχουν 
μόνο τα μέλη του και παρίστανται ο Γραμματέας του Υπουργικού 
Συμβουλίου και το προσωπικό που είναι απαραίτητο για τη στε- 
νογράφηση και μαγνητοφώνηση των συζητήσεων. 

4. Οι Υφυπουργοί μπορούν να συμμετέχουν στις συνεδριάσεις 
του Υπουργικού Συμβουλίου, χωρίς δικαίωμα ψήφου, μετά από 
πρόσκληση του Πρωθυπουργού. 

5. Για την ενημέρωση των μελών του Υπουργικού Συμβουλίου 

σε ειδικά επιστημονικά και τεχνικά ζητήματα, σε θέματα εθνικής 
άμυνας και ασφάλειας ή άλλα γενικά ή ειδικά πολιτικά θέματα, ο 
Πρωθυπουργός μπορεί να καλεί στο Υπουργικό Συμβούλιο λει¬ 
τουργούς και επαλλήλους του δημοσίου και του ευρύτερου δημό¬ 
σιου τομέα, ιδιώτες εμπειρογνώμονες, καθώς και άλλα ενδεδειγ- 
μένα πρόσωπα. Οι προσκαλούμενοι αποχωρούν από τη συνε¬ 
δρίαση, όταν ο Πρωθυπουργός κρίνει ότι ολοκληρώθηκε η ενημέ¬ 
ρωση. 

6. Το Υπουργικό Συμβούλιο μπορεί να συνεδριάζει και χωρίς 
την παρουσία του Γραμματέα και του ειδικού για τη’στενογρά- 
φηση των συζητήσεων προσωπικού, όταν ο Πρωθυπουργός κρίνει 
ότι τα προς συζήτηση θέματα είναι άκρως απόρρητα. 

Άρθρο 3 

Πρόσκληση σε συνεδρίαση 

1. Η σύγκληση του Υπουργικού Συμβουλίου σε συνεδρίαση γί¬ 
νεται με γραπτή πρόσκληση του Πρωθυπουργού, η οποία περι¬ 
λαμβάνει την ημέρα, την ώρα και τον τόπο της συνεδρίασης. 
Μαζί με την πρόσκληση κοινοποιείται και η ημερήσια διάταξη 
των προς συζήτηση θεμάτων. 

2. Σε έκτακτες περιπτώσεις η πρόσκληση του Υπουργικού 
Συμβουλίου σε συνεδρίαση και η γνωστοποίηση των θεμάτων της 
ημερήσιας διάταξης μπορεί να γίνει και προφορικά, πράγμα που 
μνημονεύεται στα πρακτικά. 

Άρθρο 4 

Ημερήσια διάταξη 

1. Η ημερήσια διάταξη περιλαμβάνει τα θέματα που πρόκειται 
να συζητηθούν από το Υπουργικό Συμβούλιο στη συνεδρίαση που 
καθορίζεται από τη σχετική πρόσκληση του Πρωθυπουργού. Η 
ημερήσια διάταξη καταρτίζεται από τον Γραμματέα του Υπουρ¬ 
γικού Συμβουλίου, μετά από συνεννόηση με τον Πρωθπουργό ο 
οποίος και την υπογράφει. 

2. Για την κατάρτιση της ημερήσιας διάταξης λαμβάνονται 
υπόψη οι εισηγήσεις των αρμοδίων Υπουργών για έκδοση πρά¬ 
ξεων. νομοθετικού περιεχομένου, διαταγμάτων κανονιστικού ή 
ατομικού χαρακτήρα, πράξεων του Υπουργικού Συμβουλίου, κα¬ 
θώς και οι προτάσεις των μελών της Κυβέρνησης για συζήτηση 
και λήψη αποφάσεως σε γενικά ή ειδικά πολιτικά ζητήματα, ή και 
για ανακοινώσεις. 

3. Η ημερήσιοι διάταξη διαιρείται σε τρία μέρη. Το «μέρος Α» 
περιέχει τα σχέδια πράξεων νομοθετικού περιεχομένου, διαταγ¬ 
μάτων κανονιστικού ή ατομικού χαρακτήρα και πράξεων Υπουρ¬ 
γικού Συμβουλίου. Το «μέρος Β» περιλαμβάνει τις προτάσεις του 
Πρωθυπουργού και των μελών της Κυβέρνησης για συζήτηση 
και λήψη αποφάσεως σε γενικά η ειδικά πολιτικά ζητήματα, κα¬ 
θώς και τα υπό κατάθεση σχέδια νόμων που έχουν σχέση με τη 
γενική πολιτική της Κυβέρνησης, εφόσον κριθεί από τον Πρωθυ¬ 
πουργό ότι πρέπει να προηγηθεί έγκριση εκ μέρους του Υπουργι¬ 
κού Συμβουλίου. Το «μέρος Γ» είναι αφιερωμένο στις ανακοινώ¬ 
σεις του Πρωθυπουργού και των Υπουργών και την ενημέρωση 
του Υπουργικού Συμβουλίου σε γενικά ή ειδικά πολιτικά ζητή¬ 
ματα. 

4. Η ημερήσια διάταξη κοινοποιείται στα μέλη της Κυβέρνη¬ 
σης το αργότερο την παραμονή της συνεδρίασης. 

. 5. Απλά αντίγραφα των κειμένων μαζί με τις συνοδευτικές ει¬ 
σηγήσεις και άλλα ουσιώδη στοιχεία των σχεδίων πράξεων νομο¬ 
θετικού περιεχομένου, κανονιστικών διαταγμάτων, πράξεων 
Υπουργικού Συμβουλίου, που πρόκειται να εισαχθούν για συζή¬ 
τηση στο Υπουργικό Συμβούλιο, αποστέλλονται στα μέλη της 
Κυβέρνησης μαζί με την ημερήσια διάταξη ή και μεταγενέστερα, 
εκτός αν υπάρξει αντίθετη εντολή του Πρωθυπουργού. 

6. Το Υπουργικό Συμβούλιο μπορεί, μετά από έγκριση του 
Πρωθυπουργού, να συζητεί και να αποφασίζει και για θέματα που 
δεν περιλαμβάνονται στην ημερήσια διάταξη. 


Άρθρο 5 

Απαρτία-Συζητήσεις 

1. Η παρουσία των Υπουργών στις συνεδριάσεις είναι απαραί¬ 
τητη. Ο Υπουργός που πρόκειται να απουσιάσει ή κωλύεται να 
παρευρεθεί στη συνεδρίαση ενημερώνει εγκαίρως τον Πρωθυ¬ 
πουργό και τον Γραμματέα του Υπουργικού Συμβουλίου. 

2. Το Υπουργικό Συμβούλιο βρίσκεται σε απαρτία, όταν παρί- 
στανται τα μισά, τουλάχιστον, από τα μέλη του. Την ύπαρξη 
απαρτίας διαπιστώνει ο Πρωθυπουργός. 

3. Ο Πρωθυπουργός κηρύσσει την έναρξη της συνεδρίασης, 
διευθύνει τη συζήτηση, δίδει τον λόγο στον εισηγητή κάθε θέμα¬ 
τος Υπουργό, στους τυχόν συναρμόδιους για το ίδιο θέμα Υπουρ¬ 
γούς, στα άλλα μέλη της Κυβέρνησης και στους τυχόν παριστά- 
μενους υφυπουργούς. 

4. Η συζήτηση των θεμάτων γίνεται με βάση τη σειρά εγγρα¬ 
φής τους στην ημερήσια διάταξη, εκτός αν ο Πρωθυπουργός 
εγκρίνει να προταχθεί η συζήτηση άλλου θέματος, εγγεγραμμέ¬ 
νου ή μη στην ημερήσια διάταξη. 

5. Οι συζητήσεις του Υπουργικού Συμβουλίου είναι απόρρη¬ 
τες. Η διαφύλαξη του απορρήτου αποτελεί χρέος για τα μέλη της 
Κυβέρνησης και τους Υφυπουργούς και υπηρεσιακή υποχρέωση 
για τον Γραμματέα του Υπουργικού Συμβουλίου και το κατά το 
άρθρο 2 παρ. 3 προσωπικό. Υποχρέωση διαφύλαξης του απορρή¬ 
του έχουν και τα πρόσωπα που, σύμφωνα με τις διατάξεις του άρ¬ 
θρου 2 παρ. 5, παρέστησαν στη συνεδρίαση. 

Άρθρο 6 
Αποφάσεις 

1. Αφού ολοκληρωθεί η συζήτηση ενός θέματος, ο Πρωθυ¬ 
πουργός προβαίνει στη διατύπωση της απόφασης του Υπουργι- ' 
κού Συμβουλίου. 

2. Αν ο Πρωθυπουργός κρίνει ότι υπάρχουν σοβαρές διαφω¬ 
νίες μεταξύ των μελών του Υπουργικού Συμβουλίου, θέτει σε ψη¬ 
φοφορία τα ζητήματα και ανακοινώνει το αποτέλεσμά της. 

3. Το Υπουργικό Συμβούλιο αποφασίζει πάντοτε με φανερή 
ψηφοφορία και με την απόλυτη πλειοψηφία των παρόντων μελών 
του. Σε περίπτωση ισοψηφίας υπερισχύει η γνώμη υπέρ της 
οποίας ψήφισε ο Πρωθυπουργός. 

4. Αν κατά την ψηφοφορία διαμορφωθούν περισσότερες από 
δύο γνώμες, χωρίς να σχηματιστεί η κατά την προηγούμενη πα¬ 
ράγραφο νόμιμη πλειοψηφία, ο Πρωθυπουργός καλεί όσους τά¬ 
χθηκαν υπέρ των ασθενεστέρων γνωμών να προσχωρήσουν, με 
ψηφοφορία, σε μία από τις δύο επικρατέστερες γνώμες. 

5. Μετά το τέλος της συνεδρίασης, ο Πρωθυπουργός μπορεί να 
ορίσει μέλος ή μέλη της Κυβέρνησης για τη σύνταξη - σε συνεργα¬ 
σία με τον Γραμματέα του Υπουργικού Συμβουλίου - επισήμου 
ανακοινωθέντος ως προς τα θέματα που απασχόλησαν το Υπουρ¬ 
γικό Συμβούλιο και τις αποφάσεις που έλαβε. Το επίσημο αυτό 
ανακοινωθέν παραδίδεται από τον Κυβερνητικό εκπρόσωπο στον 
Τύπο και τα Μέσα Μαζικής Ενημέρωσης. 

6. Την επομένη της συνεδρίασης ο Γραμματέας του Υπουργι¬ 
κού Συμβουλίου συντάσσει και αποστέλλει στα μέλη της Κυβέρ¬ 
νησης και τους Υφυπουργούς κατάλογο των αποφάσεων που ελή- 
φθησαν και των κειμένων που εγκρίθηκαν από το Υπουργικό 
Συμβούλιο. 

Άρθρο 7 

Τήρηση επισήμων πρακτικών 

1. Οι συζητήσεις που διεξάγονται στο Υπουργικό Συμβούλιο 
καταγράφονται με το στενογραφικό σύστημα και ταυτόχρονα μα¬ 
γνητοφωνούνται. Με βάση το αποστενογραφημένο και απομα¬ 
γνητοφωνημένο κείμενο των συζητήσεων ο Γραμματέας του 
Υπουργικού Συμβουλίου συντάσσει τα επίσημα πρακτικά, τα 
οποία φέρουν συνεχή κατ’ έτος αρίθμηση. Στην περίπτωση του 

άρθρου 2 παρ. 6 τα πρακτικά συντάσσονται από το μέλος της Κυ¬ 
βέρνησης που ορίζεται από τον Πρωθυπουργό. 

2. Τα επίσημα πρακτικά περιλαμβάνουν: α) τη χρονολογία, 
την ημέρα και τον τόπο συνεδρίασης του Υπουργικού Συμβου¬ 
λίου, καθώς και την ώρα έναρξης και λήξης αυτής, β) τα ονομα¬ 
τεπώνυμα των παρόντων και των απάντων μελών της Κυβέρνη¬ 
σης και των Υφυπουργών, του Γραμματέα του Υπουργικού Συμ¬ 
βουλίου και των προσώπων του άρθρου 2 παρ. 5 που παρέστησαν 
στη συνεδρίαση, γ) σύντομη περίληψη των εισηγήσεων, προτά¬ 
σεων και ανακοινώσεων των μελών της Κυβέρνησης, των γνω¬ 
μών και των απόψεων που διατυπώθηκαν κατά τη συζήτηση και 
των τελικών συμπερασμάτων, δ) ακριβή και σαφή διατύπωση 
των αποφάσεων που ελήφθησαν κατά τη συνεδρίαση στα εγγε¬ 
γραμμένα ή μη στην ημερήσια διάταξη θέματα και την ομοφώ- 
νως ή κατά πλειοψηφία λήψη αυτών, ε) τον αριθμό, τη χρονολο¬ 
γία και τα κείμενα των πράξεων του Υπουργικού Συμβουλίου που 
εγκρίθηκαν και στ) τις πολιτικές αποφάσεις που έλαβε το Υπουρ¬ 
γικό Συμβούλιο. 

3. Τα επίσημα πρακτικά επικυρώνονται από τον Πρωθυ¬ 
πουργό και υπογράφονται από αυτόν και τον Γραμματέα του 
Υπουργικού Συμβουλίου ή, στην περίπτωση του εδαφίου β' της 
παραγράφου 1 αυτού του άρθρου, από το μέλος της Κυβέρνησης 
που άσκησε χρέη Γραμματέα. Πριν από την επικύρωση των επι¬ 
σήμων πρακτικών κάθε Υπουργός μπορεί να λάβει γνώση του πε¬ 
ριεχομένου τους στο Γραφείο του Γραμματέα του Υπουργικού 
Συμβουλίου ή του μέλους της Κυβέρνησης που άσκησε χρέη Γαμ- 
ματέα. Το σχετικό αίτημα διατυπώνεται μέσα σε τρεις μέρες από 
τη συνεδρίαση. 

4. Μετά την υπογραφή των επισήμων πρακτικών, το κατά την 
παράγραφο 1 στενογραφημένο κείμενο, των συζητήσεων και οι 
μαγνητοταινίες καταστρέφονται από τριμελή επιτροπή, αποτε- 
λούμενη από τον Γραμματέα του Υπουργικού Συμβουλίου και 
δύο υπαλλήλους της Γραμματείας. Για την καταστροφή αυτή συ- 
ντάσσεται και υπογράφεται πρακτικό. 

Άρθρο 8 

Το απόρρητο και η φύλαξη 

των επισήμων πρακτικών - Χορήγηση αποσπασμάτων 

1. Τα επίσημα πρακτικά του Υπουργικού Συμβουλίου είναι και 
παραμένουν απόρρητα για τριάντα χρόνια. Η διαφύλαξη του 
απορρήτου των πρακτικών αποτελεί υπηρεσιακή υποχρέωση του 
Γραμματέα του Υπουργικού Συμβουλίου και όλου του προσωπι¬ 
κού της Γραμματείας. 

' / 

2. Τα επίσημα πρακτικά βιβλιοδετούνται σε ειδικό, κατ’ έτος, 
τηρούμενο βιβλίο, με τον τίτλο «Επίσημα πρακτικά του Υπουργι¬ 
κού Συμβουλίου» και φυλάσσονται από τη Γραμματεία του 
Υπουργικού Συμβουλίου. Τα επίσημα πρακτικά της παραγράφου 

1 εδ. γ' του προηγούμενου άρθρου φυλάσσονται από τον ίδιο τον/ 
Πρωθυπουργό. 

3. Ο Γραμματέας του Υπουργικού Συμβουλίου χορηγεί από¬ 
σπασμα των επισήμων πρακτικών του Υπουργικού Συμβουλίου, 
μετά από σχετική αίτηση των μελών της Κυβέρνησης και των 
Υφυπουργών. 

4. Τα αποσπάσματα των επισήμων πρακτικών περιέχουν την 
ημερομηνία της συνεδρίασης, τα παρόντα και απάντα κατά τη συ¬ 
νεδρίαση μέλη της Κυβέρνησης, το όνομα του Γραμματέα του 
Υπουργικού Συμβουλίου και τα κείμενα των αιτουμένων πρά¬ 
ξεων ή αποφάσεων του Υπουργικού Συμβουλίου. Η μνεία της συ¬ 
ζήτησης και των απόψεων που διατυπώθηκαν κατά την έγκριση 
των πράξεων ή τη λήψη των αποφάσεων απαγορεύεται. 


ΚΕΦΑΛΑΙΟ 2 

ΔΙΑΔΙΚΑΣΙΑ ΕΙΣΑΓΩΓΗΣ ΘΕΜΑΤΩΝ ΓΙΑ 
ΣΥΖΗΤΗΣΗ ΣΤΟ ΥΠΟΥΡΓΙΚΟ ΣΥΜΒΟΥΛΙΟ 

Άρθρο 9 

Διαβίβαση των σχεδίων πράξεων νομοθετικού περιεχομένου, 
διαταγμάτων, πράξεων Υπουργικού Συμβουλίου 
και των προτάσεων ανακοινώσεων 

1. Τα σχέδια των πράξεων νομοθετικού περιεχομένου, των 
διαταγμάτων που εκδίδονται μετά από πρόταση του Υπουργικού 
Συμβουλίου και οι γραπτές εισηγήσεις των Υπουργών για έκδοση 
πράξεων Υπουργικού Συμβουλίου, μαζί με τα κείμενα των πρά¬ 
ξεων και των διαταγμάτων αυτών διαβιβάζονται εγκαίρως στον 
Γραμματέα του Υπουργικού Συμβουλίου για την απαραίτητη 
επεξεργασία και την εγγραφή τους στην ημερήσια διάταξη. 

2. Τα σχέδια των πράξεων νομοθετικού περιεχομένου και των 
διαταγμάτων καθώς και οι εισηγήσεις της προηγούμενης παρα¬ 
γράφου εγγράφονται στην ημερήσια διάταξη και εισάγονται για 
συζήτηση στην πρώτη, μετά τη διαβίβασή τους στη Γραμματεία, 
συνεδρίαση του Υπουργικού Συμβουλίου, εφόσον διαβιβάστηκαν 
τρεις, τουλάχιστον, μέρες πριν από τη συνεδρίαση. 

3. Οι προτάσεις των μελών της Κυβέρνησης για συζήτηση και 
λήψη αποφάσεως σε οποιοδήποτε γενικό ή ειδικό πολιτικό ζή¬ 
τημα ή για ανακοινώσεις απευθύνονται στον Γραμματέα του 
Υπουργικού Συμβουλίου σαράντα οκτώ ώρες, το αργότερο, πριν 
από τη συνεδρίαση και συνοδεύονται από σύντομο επεξηγηματικό 
σημείωμα, το οποίο διανέμεται στα μέλη της Κυβέρνησης πριν 
από την έναρξη της συνεδρίασης. 

4. Κάθε μέλος της Κυβέρνησης που αναλαμβάνει την πρωτο¬ 
βουλία να υποβάλει πρόταση για συζήτηση και λήψη αποφάσεως 
ή για ανακοίνωση οφείλει, παράλληλα μέ την αποστολή του επε¬ 
ξηγηματικού σημειώματος της προηγούμενης παραγράφου, να 
ενημερώσει τους συναδέλφους του που έχουν ιδιαίτερο ενδιαφέρον 
για το αντικείμενο της πρότασής του. 

5. Οι προτάσεις για διορισμούς προσώπων, για τους οποίους 
απαιτείται απόφαση του Υπουργικού Συμβουλίου, συνοδεύονται 
από σύντομο βιογραφικό σημείωμα των προτεινομένων, το οποίο 
διανέμεται στα μέλη της Κυβέρνησης πριν από την έναρξη της συ¬ 
νεδρίασης. 

.Άρθρο 10. 

Αρχείο Θεμάτων 

1. Για κάθε νομική πράξη που εγκρίνεται από το Υπουργικό 
Συμβούλιο σχηματίζεται ιδιαίτερος φάκελος, ο οποίος περιέχει 
την εισήγηση του αρμόδιου Υπουργού με τα επισυναπτόμενα σ’ 
αυτήν έγγραφα, την πράξη ή την απόφαση του Υπουργικού Συμ¬ 
βουλίου και κάθε άλλο σχετικό στοιχείο ή έγγραφο. 

2. Οι φάκελοι της προηγούμενης παραγράφου ταξινομούνται 
κατ’ έτος και αποτελούν το «Αρχείο Θεμάτων του Υπουργικού 
Συμβουλίου», το οποίο φυλάσσεται από τη Γραμματεία του 
Υπουργικού Συμβουλίου. 

ΚΕΦΑΛΑΙΟ 3 

ΥΠΟΓΡΑΦΗ ΚΑΙ ΔΗΜΟΣΙΕΥΣΗ 
ΠΡΑΞΕΩΝ ΚΑΙ ΔΙΑΤΑΓΜΑΤΩΝ 

Άρθρο 11 

Υπογραφή και φύλαξη των πρωτοτύπων των πράξεων 
/ και διαταγμάτων 

1. Οι πράξεις νομοθετικού περιεχομένου, τα διατάγματα που 
εκδίδονται με πρόταση του Υπουργικού Συμβουλίου και οι πρά¬ 
ξεις του Υπουργικού Συμβουλίου υπογράφονται από την κατά το 
άρθρο 6 παρ. 3 νόμιμη πλειοψηφία, με την επιφύλαξη των διατά¬ 
ξεων του επόμενου άρθρου. Οι τυχόν μειοψηφίες ή επιφυλάξεις 
μελών του Υπουργικού Συμβουλίου καταχωρίζονται στα πρα¬ 
κτικά. 

ι-:- 

2. Στα πρωτότυπα των πράξεων νομοθετικού περιεχομένου, 
των διαταγμάτων και των πράξεων του Υπουργικού Συμβουλίου 
αναφέρονται τα ονοματεπώνυμα των μελών της Κυβέρνησης, τα 
οποία και υπογράφουν παραπλεύρως του ονόματος τους. 

3. Μετά την υπογραφή τους απο τον Πρόεδρο της Δημοκρατίας 
τα διατάγματα κανονιστικού ή ατομικού χαρακτήρα που εκδίδο- 
νται με πρόταση του Υπουργικού Συμβουλίου αποστέλλονται για 
φύλαξη στον αρμόδιο για τη δημοσίευση και την εκτέλεσή τους 
Υπουργό. 

4. Τα πρωτότυπα των διαταγμάτων διορισμού του πρωθυ¬ 
πουργού, των μελών της Κυβέρνησης και των Υφυπουργών, διά¬ 
λυσης της Βουλής, σύγκλησης της Βουλής σε σύνοδο, αναβολής 
της έναρξης ή διακοπής των εργασιών της Βουλής και κήρυξης 
της έναρξης των εργασιών της Βουλής, οι πράξεις νομοθετικού 
περιεχομένου και οι πράξεις Υπουργικού Συμβουλίου φυλάσσο¬ 
νται στη Γραμματεία του Υπουργικού Συμβουλίου. 

Άρθρο 12 

Υπογραφή πράξεων και διαταγμάτων 
δια περιφοράς 


1. Σε θέματα που έχουν κατεπείγοντα χαρακτήρα και για τα 
οποία είναι αναγκαία, κατά την κρίση του Πρωθυπουργού, η 
άμεση λήψη αποφάσεως, η άμεση έκδοση πράξεως νομοθετικού 
περιεχομένου ή Υπουργικού Συμβουλίου ή η άμεση προσυπο- 
γραφή διατάγματος, οι διαδικασίες επιτελούνται δια περιφοράς 
με συμμετοχή των δύο τρίτων τουλάχιστον των μελών της Κυ¬ 
βέρνησης. 

2. Στις περιπτώσεις της προηγούμενης παραγράφου συντάσ- 
σονται επίσημα πρακτικά, στα οποία καταχωρίζεται ολόκληρο το 
κείμενο της απόφασης, της πράξης νομοθετικού περιεχομένου ή 
του Υπουργικού Συμβουλίου και σε περίληψη ή ολόκληρο το κεί¬ 
μενο του διατάγματος. Στα "πρακτικά αναφέρονται τα ονόματα 
των μελών της Κυβέρνησης από τα οποία ζητήθηκε η γνώμη και 
η υπογραφή ή προσυπογραφή των κειμένων, τα ονόματα των με¬ 
λών της Κυβέρνησης που τα υπέγραψαν ή τα προσυπέγραψαν, 
καθώς και τά ονόματα των μελών της Κυβέρνησης που απούσια¬ 
ζαν ή κωλύονταν να υπογράψουν ή να προσυπογράψουν ή που 
διαφώνησαν με το περιεχόμενό τους. 

3. Οι πράξεις και τα διατάγματα που υπογράφονται δια περι¬ 
φοράς ανακοινώνονται από τον Πρωθυπουργό στην πρώτη, μετά 
την υπογραφή τους, συνεδρίαση του Υπουργικού Συμβουλίου. 

Άρθρο 13 

Δημοσίευση πράξεων και διαταγμάτων 
στην Εφημερίδα της Κυβερνήσεως 

1. Οι πράξεις νομοθετικού περιεχομένου και τα διατάγματα, 
των οποίων τα πρωτότυπα φυλλάσσονται στη Γραμματεία του 
Υπουργικού Συμβουλίου, δημοσιεύονται στην Εφημερίδα της Κυ¬ 
βερνήσεως με τη φροντίδά του Γραμματέα του Υπουργικού Συμ¬ 
βουλίου, ο οποίος και στέλλει στο Εθνικό Τυπογραφείο για δημο¬ 
σίευση ακριβές αντίγραφο των κειμένων με τα ονόματα των με¬ 
λών της Κυβέρνησης που τα υπογράφουν! 

2. Οι πράξεις Υπουργικού Συμβουλίου, των οποίων η δημο¬ 
σίευση επιβάλλεται από τον νόμο, αποστέλλονται σε ακριβές αντί¬ 
γραφο στο Εθνικό Τυπογραφείο για δημοσίευση, η οποία γίνεται 
με τα ονόματα των Υπουργών που τις υπογράφουν ή με το όνομα 
του Γραμματέα του Υπουργικού Συμβουλίου. 

3. Η δημοσίευση στην Εφημερίδα της Κυβερνήσεως των δια¬ 
ταγμάτων κανονιστικού ή ατομικού χαρακτήρα, που εκδίδονται 
μετά από πρόταση του Υπουργικού Συμβουλίου, γίνεται από τον 
αρμόδιο για τη δημοσίευση και εκτέλεση αυτών Υπουργό, στον 
οποίο και στέλλονται τα πρωτότυπα των διαταγμάτων. 

Άρθρο 14 
Τελικές διατάξεις 

1. Η Πράξη του. Υπουργικού Συμβουλίου αρ. 147/ 


18.11.1976 «περί εγκρίσεως του Κανονισμού λειτουργίας του 
Υπουργικού Συμβουλίου» (ΕτΚ, τεύχ. Α’ 320/1.12.1-976) κα- 
ταργείται. 

2. Η ισχύς του Κανονισμού αυτού αρχίζει από τη δημοσίευσή 
του στην Εφημερίδα της Κυβερνήσεως. 

Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

ΟΙ ΑΝΤΙΠΡΟΕΔΡΟΙ 

ΤΖΑΝΝΗΣ ΤΖΑΝΝΕΤΑΚΗΣ 
ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΤΑ ΜΕΛΗ 

ΜΙΛΤΙΑΔΗΣ ΕΒΕΡΤ, ΙΩΑΝΝΗΣ ΒΑΡΒΙΤΣΙΩΤΗΣ, ΑΝΤΩΝΗΣ ΣΑ¬ 
ΜΑΡΑΣ, ΣΩΤΗΡΙΟΣ ΚΟΤΒΕΛΑΣ, ΓΕΩΡΓΙΟΣ ΣΟΪΦΛΙΑΣ, ΙΩΑΝ¬ 
ΝΗΣ ΠΑΛΑΙΟΚΡΑΣΣΑΣ, ΑΡΙΣΤΕΙΔΗΣ ΚΑΛΑΝΤΖΑΚΟΣ, ΜΑ- 
ΡΙΕΤΓΑ ΠΑΝΝΑΚΟΤ, ΒΑΣΙΛΕΙΟΣ ΚΟΝΤΟΓΙΑΝΝΟΠΟΤΛΟΣ, 
ΓΕΩΡΓΙΟΣ ΤΖΙΤΖΙΚΩΣΤΑΣ, ΓΕΩΡΓΙΟΣ ΜΙΣΑΗΛΙΔΗΣ, ΣΤΕΦΑ- 
ΦΑΝΟΣ ΜΑΝΟΣ, ΑΘΑΝΑΣΙΟΣ ΞΑΡΧΑΣ, · ΝΙΚΟΛΑΟΣ ΓΚΕΛΕ- 
ΣΤΑΘΗΣ, ΕΥΘΥΜΙΟΣ ΧΡΙΣΤΟΔΟΥΛΟΥ, ΠΑΝΑΓΙΩΤΗΣ ΧΑΤ- 
ΖΗΝΙΚΟΛΑΟΥ, ΓΕΩΡΓΙΟΣ ΣΟΥΡΛΑΣ, ΑΝΝΑ ΨΑΡΟΥΔΑ- 
ΜΠΕΝΑΚΗ, ΑΧΙΛΛΕΑΣ ΚΑΡΑΜΑΝΛΗ! ΣΩΤΗΡΙΟΣ ΧΑΤΖΗΓΑ- 
ΚΗΣ 


Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

--ψ- 


(4) 

Πράξη 51 της 21 Μαΐου 1990 
Μετατροπή πέντε κενών θέσεων με τριετή θητεία ή με σχέση ερ¬ 
γασίας ιδ. δικαίου σε ισάριθμες θέσεις ειδικών συμβούλων - ει¬ 
δικών συνεργατών στη Γραμματεία του Υπουργικού Συμβου¬ 
λίου και τροποποίηση διατάξεων της Π.Υ.Σ αριθ. 154/ 
13.12.1985. 


ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις των άρθρων 7 και 13 παρ. 4 του Ν. 1558/ 
1985 «Κυβέρνηση και Κυβερνητικά Όργανα» (ΕτΚ Α137/85). 

2. Τις διατάξεις Π.Υ.Σ αριθ. 154/13.12.85 «Διάρθρωση, αρ¬ 
μοδιότητες και προσωπικό της Γραμματείας του Υπουργικού 
Συμβουλίου» (ΕτΚ, Α 1 /86), όπως τροποποιήθηκε με την Π.Υ.Σ 
αριθ. 65/23.5.86 (ΕτΚ, Α 70/86). 

3. Τις διατάξεις του άρθρου 17 του Ν. 1505/1984 «Αναδιάρ¬ 
θρωση μισθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (ΕτΚ, Α194/84), όπως τροποποιήθη¬ 
καν από τις διατάξεις του άρθρου 7 του Ν. 1810/1988 «Για τη 
συμπλήρωση και βελτίωση του Ν. 1505/84 και άλλες διατά¬ 
ξεις» (Ετκ, Α223/88). 

4. Τη σχετική πρόταση του Πρωθυπουργού, αποφασίζει: 

Άρθρο 1 

1. Καταργούνται τέσσερεις (4) κενές θέσεις προσωπικού της 
Γραμματείας του Υπουργικού Συμβουλίου με τριετή θητεία και 
βαθμό Γ' που έχουν συσταθεί με τις διατάξεις του άρθρου 4 παρ. 
1-3 της Π.Υ.Σ αριθ. 154/86, όπως αντικαταστάθηκαν από τις 
διατάξεις της Π.Υ.Σ αριθ. 65/86, καθώς και μία (1) κενή θέση 
ειδικού συνεργάτη με σχέση εργασίας ιδιωτικού δικαίου που έχει 
συσταθεί με τις διατάξεις των παραγράφων 4 και 5 του άρθρου 4 
της Π.Υ.Σ αριθ. 154/86. 

2. Συνιστώνται στη Γραμματεία του Υπουργικού Συμβουλίου 
πέντε (5) ενιαίες θέσεις ειδικών συμβούλων - ειδικών συνεργα¬ 
τών. 

3. Ο διορισμός και η παύση των ειδικών συμβούλων - ειδικών 
συνεργατών της προηγούμενης παραγράφου γίνεται με απόφαση 
του Πρωθυπουργού, η οποία δημοσιεύεται, σε περίληψη, στην 
Εφημερίδα της Κυβερνήσεως. 

4. Οι αποδοχές των ειδικών συμβούλων ορίζονται για τους κα- 

τάχους διδακτορικού διπλώματος στο 95%, για τους κατόχους 
αναγνωρισμένου τίτλου μεταπτυχιακών σπουδών στο 90% και 
για τους κατόχους πτυχίου Ανώτατης Σχολής ή Τμήματος ΑΕΙ 
στο 85% του συνόλου των πάσης «ρύσεως αποδοχών που αντι¬ 
στοιχούν κάθε φορά στον Ιο βαθμό ειδικών θέσεων. Οι αποδοχές 
των ειδικών συνεργατών ορίζονται για τους κατόχους διδακτορι¬ 
κού διπλώματος στο 85%, για τους κατόχους αναγνωρισμένου 
τίτλου μεταπτυχιακών σπουδών στο 80% και για τους κατόχους 
πτυχίου Ανωτάτης Σχολής ή Τμήματος ΑΕΙ στο 75% του συνό¬ 
λου των πάσης «ρύσεως αποδοχών που αντιστοιχούν κάθε φορά 
στον Ιο βαθμό ειδικών θέσεων. 

5. Σε περίπτωση ανάθεσης καθηκόντων οι αποδοχές των ειδι¬ 
κών συμβούλων ή ειδικών συνεργατών δεν μπορούν να υπερβούν 
το 50% των αποδοχών της κύριας θέσης τους. 

6. Η κατοχή θέσης ειδικού συμβούλου ή ειδικού συνεργάτη δεν 
είναι ασυμβίβαστη με την ιδιότητα του δικηγόρου, ούτε αναστέλ¬ 
λει την άσκηση του δικηγορικού λειτουργήματος, εφαρμοζομέ- 
νων κατά τα λοιπά των διατάξεων του Κώδικα Δικηγόρων. 

Άρθρο 2 

Το άρθρο 6 της Πράξης Υπουργικού Συμβουλίου αριθ. 154/ 
13.12.1985 αντικαθίσταται ως ακολούθως: 

«1. Στο κάθε είδους προσωπικό που υπηρετεί, με οποιαδήποτε 
σχέση, στη Γραμματεία του Υπουργικού Συμβουλίου καταβάλλε¬ 
ται η αμοιβή υπερωριακής απασχόλησης που προβλέπεται από 
τις διατάξεις του άρθρου 17 παρ. 2 και 6 του Ν. 1505/84 για 
νυκτερινή και εξαιρέσιμων ημερών εργασία. 

2.0 συνολικός αριθμός των ωρών υπερωριακής απασχόλησης 
του προσωπικού της προηγούμενης παραγράφου εγκρίνεται με 
απόφαση του Πρωθυπουργού, αντί της προβλεπόμενης με το άρ¬ 
θρο 17 παρ. 3 του Ν. 1505/85. όπως αντικαταστάθηκε από το 
άρθρο 7 παρ. 1 του Ν. 1810/88, απόφασης της Επιτροπής Τι¬ 
μών και Εισοδημάτων. Η απόφαση του προηγούμενου εδαφίου 
εκδίδεται στην αρχή κάθε έτους ή και μεταγενέστερα αν έχει λήξει 
η διάρκεια της ισχύος της προηγουμένης απόφασης της Επιτρο¬ 
πής Τιμών και Εισοδημάτων, και ισχύει για ολόκληρο το έτος. Η 
ωριαία υπερωριακή αμοιβή του προϊσταμένου και του λοιπού 
προσωπικού της Γραμματείας του Υπουργικού Συμβουλίου κα¬ 
θορίζεται με βάση τις διατάξεις που ισχύουν κάθε φορά. 

3. Η πραγματοποίηση των ωρών υπερωριακής απασχόλησης 
βεβαιώνεται από τον Γραμματέα του Υπουργικού Συμβουλίου 
στο τέλος κάθε μήνα». 

Αυτή η πράξη να δημοσιευθεί στην Εφημερίδα της Κυβερνήσεως. 
Ο Πρόεδρος Οι Αντιπρόεδροι Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 

- ♦- 

(5) 

Πράξη 52 της 21 Μαΐου 1990 
Συνέχιση της αναστολής των διορισμών του πάσης φύσεως προ¬ 
σωπικού στο Δημόσιο και τον ευρύτερο Δημόσιο Τομέα και 

τροποποίηση της Π.Υ.Σ. αριθ. 156/19.12.1989. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψτ|: 

1. Τις διατάξεις των άρθρων: α) 8 παρ. 4 περ. γ' του Ν. 1558/1985 


«Κυβέρνηση και Κυβερνητικά Όργανα» (ΕτΚ, Α 137/85) και β) 
16 του Ν. 1232/82 «Επαναφορά σε ισχύ, τροποποίηση και συ¬ 
μπλήρωση του Ν.Δ. 4352/64 και άλλες διατάξεις» (ΕτΚ, Α 22/ 
82), 

2) Την Π.Υ.Σ. αριθ. 156/19.12.1989 «Σύσταση Επιτροπής 
για τον έλεγχο των διορισμών στο Δημόσιο και τον ευρύτερο Δη¬ 
μόσιο Τομέα και την αξιοποίηση του υπάρχοντος υπαλληλικού 
προσωπικού» (ΕτΚ Α248/89). 

3) Την ανάγκη περιστολής των δαπανών στο Δημόσιο, στα 
ΝΠΔΔ, στους ΟΤΑ, καθώς και στα ΝΠΙΔ που ανήκουν στον ευ¬ 
ρύτερο Δημόσιο Τομέα. 

4) Τη σχετική πρόταση του Πρωθυπουργού, αποφασίζει: 

1. Τη συνέχιση της αναστολής των διορισμών του πάσης φύ¬ 
σεως προσωπικού στο Δημόσιο και στον ευρύτερο Δημόσιο Το¬ 
μέα, όπως ορίζεται στην Πράξη του Υπουργικού Συμβουλίου 
αριθ. 156 της 19 Δεκεμβρίου 1989 «Σύσταση Επιτροπής για τον 
έλεγχο των διορισμών στο Δημόσιο και τον ευρύτερο δημόσιο το¬ 
μέα και την αξιοποίηση του υπάρχοντος υπαλληλικού προσωπι¬ 
κού» (ΕτΚ Α 248/21.12.1989). 

2. Την τροποποίηση της περίπτωσης α’ της παραγράφου 3 της 
Π.Υ.Σ. αριθ. 156/1989 ως εξής: «α) Οι διορισμοί του προσωπι¬ 
κού του άρθρου 16 παρ. 6 του Συντάγματος, των συμβολαιογρά¬ 
φων και δικηγόρων στους οικείους συλλόγους, για την άσκηση 
του επαγγέλματος τους, καθώς και των αμίσθων υποθηκοφυλά¬ 
κων και των αμίσθων δικαστικών επιμελητών». 

3. Την αντικατάσταση της παραγράφου 5 της Π.Υ.Σ. αριθ. 
156/19.12.1989'ως εξής: «Συνιστάται Επιτροπή από τον 
Υπουργό Προεδρίας της Κυβέρνησης, ως Πρόεδρο, τον Υπουργό 
Οικονομικών, τον Υπουργό Εσωτερικών, τον κατά περίπτωση 
αρμόδιο Υπουργό και τον Αναπληρωτή Γενικό Διευθυντή του Πο¬ 
λιτικού Γραφείου του Πρωθυπουργού, ως μέλη. Η Επιτροπή βρί¬ 
σκεται σε απαρτία όταν παρίστανται τρία από τα μέλη της και 
αποφασίζει με πλειοψηφία των παρόντων». 

4. Την προσθήκη στην παράγραφο 6 της Π.Υ.Σ. αριθ. 156/ 
1989 περίπτωσης δ’, η οποία έχει ως εξής: «δ) να επιτρέπει την 
πρόσληψη προσωπικού: αα) για την αντιμετώπιση κατεπείγοντος 
χαρακτήρα εποχιακών αναγκών, εφόσον δεν είναι δυνατόν να κα¬ 
λυφθούν από το προσωπικό που υπάρχει. Το αίτημα θα πρέπει να 
είναι πλήρως τεκμηριωμένο, όσον αφορά το κατεπείγον της ανά¬ 
γκης πρόσληψης, να αναφέρει τις συγκεκριμένες διατάξεις που 
παρέχουν δυνατότητα πρόσληψης και να συνοδεύεται από στοι¬ 
χεία αναφορικά με τον αριθμό των προσλήψεων προσωπικού που 
έγιναν για την κάλυψη των ιδίων αναγκών της προηγούμενης 
τριετίας 1987 -1989, χωριστά για κάθε έτος, ββ) για την εκτέ¬ 
λεση έργων που χρηματοδοτούνται από την ΕΟΚ ή άλλους διε¬ 
θνείς οργανισμούς. 

Η Πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος Οι Αντιπρόεδροι Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ <3Η 

λειτουργούν καθημερινά από.8.00 - έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ σΓην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμ ές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 1 

Ία 

το Τεύχος Α' 

Δρχ. 

8.500 

β) 

» 

» 

» 

Β 

» 

12.500 

Υ) 

» 

» 

» 

Γ 

» 

5.000 

δ) 

» 

» 

►> 

Δ - 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» · 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















